google/wiki40b huggingface dataset:
Kate (tekstredigering)

Funksjoner

Kate inneholder de egenskapene et vanlig tekstredigeringsprogram bør inneholde, men har mange mer avanserte funksjoner som muligheten til å søke gjennom teksten med regulære uttrykk, integrert terminal og et programtilleggsystem. Den kan også vise syntaksmerking for bortimot hundre forskjellige programmerings- og markeringsspråk, inkludert C++, Python, HTML og XML, og kan utvides ved å laste ned nye fra Internettsider som KDE-files.org.

KatePart

Ved hjelp av KDEs KPart-teknologi, kan andre KDE-programmer sette inn og bruke Kate til tekstredigering. Dette brukes blant annet av KDevelop, Quanta+ og Kile for å på en enkel måte få samme funksjonalitet som Kate.
Henri Matisse

Bakgrunn

Matisse vokste opp i Bohain-en-Vermandois og flyttet i 1887 til Paris for å studere juss. I en sykdomsperiode begynte han å male, og i 1891 begynte han å studere malerkunst ved Académie Julian i Paris, der han blant studerte under Odilon Redon og Gustave Moreau.

Kunstnerkarriere

Han var i begynnelsen sterkt påvirket og inspirert av verkene til Édouard Manet, Paul Signac og Paul Cézanne. Han ble snart leder for de kunstnerne som kalles fauvister. I 1901 deltok han i en utstilling, og i 1904 hadde han sin første separatutstilling. 
I perioden 1908-1911 hadde Matisse sin egen kunstskole i Paris. 
Verkene fra perioden 1906–1917 regnes blant hans ypperste. Etter at han bosatte seg i Nice i 1921, traff han André Derain, noe som påvirket hans maling. 
Da ble kunsten hans mer dekorativ og mindre intens. 
Etter å ha skilt seg av med kunstskolen, reiste han mer og mer rundt, blant annet i Afrika og Europa, for å holde utstillinger med sine bilder.
Etter annen verdenskrig ble Matisse syk av kreft og kunne derfor ikke stå ved sitt staffeli og male. Derfor begynte han å lage klippe-klistre-bilder/découpage, som han også er så kjent for. Disse ble til med hans assistenters hjelp. Han farvet selv papir som han deretter klippet ut i stykker. Disse papirstykker satte han sammen, så de til sist dannet et bilde. Noen ganger tok det ham flere dager at få den rette balanse frem i et slikt bilde. Alt dette og meget mer kunne han på tross av at han satt i rullestol og noen ganger var så svak at han måtte fullføre sine bilder i sengen. Han laget klippe-klistre-bilder/découpage helt frem til sin død i Nice den 3. november 1954. Han ble 84 år gammel.
I Nice er der et museum for Henri Matisse i velhaverbydelen Cimiez, 164 Av. des Arènes de Cimiez hvor der også finnes oldtidsutgravninger.

Norske elever

Mange norske kunstnere og kunststudenter dro til Paris for å studere under Matisse. Blant disse var Jean Heiberg, Bernhard Hinna, Per Krohg, Axel Revold, Alf Rolfsen, Henrik Sørensen, Per Gjemre, Bernhard Greve og Einar Sandberg.
Sergej Sazonov

Russlands krigsmål i første verdenskrig

1. august 1914 overrakte den tyske diplomaten Friedrich von Pourtalès den tyske krigserklæringen til Russland ved Sazonov.
I en tidlig seierssikker periode utarbeidet Sazonov den 14. september 1914 et «13-punkts-program», som i mange aspekter kan ansees som et motstykke til det Septemberprogramm som den tyske rikskansler Bethmann-Hollweg lot utarbeide. Det kalles av og til  «12-punkts-programmet» idet det 13. punktet, om krigsskadeerstatning, ikke ble med ved den første offentliggjørelse.
Sazonov så i første rekke for seg at Tyskland og Østerrike-Ungarn måtte avstå territorium, angivelig på basis av nasjonalitetsprinsippet. Russland skulle få annektere nedre løp av  Njemen (Memelland) og østlige del av Galicia, og likeså skulle et russiskkontrollert kongerike Polen overta østlige deler av provinsen Posen, (Ober-) Schlesien og Vest-Galicia. Videre var det medtatt de ofte omtalte fikseringspunkter for de allierte krigsmål: Elsaß-Lothringen, kanskje Rhinlandet og Pfalz til Frankrike, en områdetilvekst for Belgia ved Aachen, Schleswig-Holstein tilbake til Danmark og gjenopprettelse av kongeriket Hannover.
Østerrike skulle inngå i et «trippelmonarki», bestående av kongerikene Bøhmen (Böhmen og Mähren (Mähren da utvidet med Slovakia men det kan være at det skyldes en geografisk tabbe), kongeriket Ungarn og av Østerrike selv (Alpe-Østerrike). Ungarn måtte komme til en ordning med Romania om Transilvania. Serbia fikk Bosnia-Hercegovina, Dalmatia og Nordalbania; Hellas fikk Søralbania; Bulgaria en del av Makedonia; Storbritannia, Frankrike og Japan de tyske kolonier. Bosporos og Dardanellene var ikke nevnt (offisielt; denne planen ble utarbeidet før Det osmanske rike ble med i krigen). Sazonovs program var den første omfattende krigsmålserklæring fra den russiske regjering og Russland ble dermed den første ententemakt som fremla en liste av krigsmål for sine allierte.
Sazonov selv omtalte allerede i oktober 1914 Østerrike-Ungarn som en «fullstendig anakronisme», og forlangte ettertrykkelig ved utgangen av 1914 at dobbeltmonarkiet skulle oppløses.
Før krigen hadde han advart representanter for tsjekkerne mot å regne med russisk støtte, Men under krigen var han derimot den eneste viktige tsarrussiske politiker som på alvor støttet tsjekkernes uavhengighetsønsker.
Da tyrkerne trådte inn i krigen som sentralmakt ble spørsmålet om stredene mellom Middelhavet og Svartehavet igjen aktualisert. Da advarte Sazonov den 4. mars 1915 Storbritannia og Frankrike mot å kjempe ved Dardanellene uten russisk støtte, og at enhver løsning som ikke innbragte russerne Konstantinopel og Bosporus ville være utilfredsstillende og usikker. Han fremførte som russiske krav Konstantinopel, Svartehavets europeiske kyster frem til Dardanellene, den asiatiske  Bosporus-bredden, Marmarahavets øyer, og øyene Imbros og Tenedos. Etter hans påtrykk koblet de vestallierte - som fryktet en russisk separatfred - seg til med Avtale om Konstantinopel og stredene av 4. mars 1915.
I 1919 representerte han den hvite bevegelse ved fredskonferansen i Paris.
Senere oppholdt han seg fast i Frankrike og skrev sine memoarer.
Athene Moss

Historikk

Klubben drev med jente- og kvinnefotball og hadde sitt utspring i Sportsklubben Sprint-Jeløys A-lag for kvinner. Klubben har vært 5 sesonger i Toppserien, med 8.-plass i 1997, 3.-plass i 1998, 7.-plass i 1999, 5.-plass i 2000 og 10.-plass i 2001, som gav nedrykk. Klubben kom til cupfinalen i 1999. Etter nedrykket fra Toppserien ble seniorlaget raskt oppløst, men klubben hadde fortsatt lag i aldersbestemte serier.
I 2010 startet klubben et samarbeidsprosjekt med Sportsklubben Rapid (som de også hadde hatt et samarbeid med i en tidligere periode). Ett år senere, 11. februar 2011, ble sammenslåingen fullført og den nye klubben fikk navnet Rapid Athene.
FUNCINPEC

FUNCINPEC (Khmer: គណបក្ស ហ្វ៊ុនស៊ិនប៉ិច) er et rojalistisk parti i Kambodsja. Før valget i 2008 hadde FUNCINPEC og Kambodsjas folkeparti (CPP) opprettet en koalisjonsregjering.
Partiet ble styrtet fra regjeringsmakten under kuppet i 1997.
Chacocassis

Utseende

En middelsstor, avlangt oval, blank, gullig (i alle fall på døde eksemplarer) skjoldbille dekkvingene med tre (den midtre går over begge dekkvinger) brede, svartkantede, brunrøde lengdestriper. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest npe foran midten av dekkvingene. Pronotum er rundet, dekkvingenes "skuldre" noe framskytende. Oversiden er spredt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i slekten Zizyphus (Rhamnaceae).

Utbredelse

Arten er utbredt i Uruguay og Argentina.
Strandzja

Strandzja (bulgarsk: Странджа, skrives også Strandja og/eller Stranja; tyrkisk: Yıldız Dağları eller Istranca) er et fjellmassiv i det sørøstlige området av Bulgaria og den europeiske delen av Tyrkia, eller den sørøstlige delen av Balkan mellom slettene i Trakia i vest, lavlandet nær Burgas i nord, og Svartehavet i øst. Den høyeste toppen er Mahya Dağ (bulgarsk: Махиада, Mahiada) (1 031 meter) i Tyrkia, mens det høyeste punktet i den bulgarske delen er Goljamo Gradisjte (710 meter). Det totale arealet av massivet er om lag 10 000 km².

Geografi og klima

Klimaet i området er i stor grad påvirket av Svartehavet, og det er stort sett et fuktig kontinentalklima i fjellene og fuktig subtropisk klima ved kysten. Store elver i området er; Veleka (147 km) og grenseelva Rezovska (112 km). Strandzja naturpark, som ble oppretta i 1995 i den bulgarske delen av fjellet, er det største verna området i Bulgaria med 1 161 km², eller om lag 1 % av den totale flatevidda i Bulgaria. Kanskje opptil 50 % av plantelivet i Bulgaria er representert i denne parken.

Historie og kultur

Området var befolket av trakere i antikken og inneholder i dag mange ruiner av trakiske helligdommer og offeralter, steindysser og andre arkeologiske legemer.
Fjellene var åsted for det bulgarske Ilinden-Perobrazjenie-opprøret i 1903, som ble knust av osmanske (tyrkiske) tropper. Den nåværende grensa mellom Bulgaria og Tyrkia ble oppretta etter Balkankrigene i 1912-1913, da nordlige deler av Stradzja ble en del av Bulgaria.
Kulturelt er den bulgarske delen av Stradzja kjent for en spesiell arkitektur som en kan se i Malko Tarnovo, Brasjljan og de fleste andre landsbyer, med rike folkeminne og særprega ritualer, slik som nestinarstvo (barbeint dansing på glødende kull), som har mange hedenske elementer.
Ben Sasse

Liv og virke

Sasse ble født 22. februar 1972 i Plainview, Nebraska. Han ble uteksaminert fra Fremont Senior High School i Fremont, Nebraska, i 1990.
Sasse ble uteksaminert fra Harvard University i Cambridge, Massachusetts, i 1994, med en bachelorgrad i statsvitenskap. Sasse studerte ved University of Oxford i Oxford, England, i et år fra høsten 1992 som en del av et utvekslingsprogram.
Sasse ble ansatt som advokatfullmektig i Chicago, Illinois, fra september 1994 til november 1995 av Boston Consulting Group, et rådgivningsfirma.
Sasse arbeidet som konsulent og administrerende direktør i Christians United For Reformation («CUFR») i Anaheim, California fra november 1995 til november 1996. Under Sassess ledelse fusjonerte CUFR med Alliance of Confessing Evangelicals («ACE»), og Sasse ble administrerende direktør for den sammenslåtte organisasjonen som beholdt navnet ACE.
Armatosterna

Utseende

Middelsstore, gulbrune trebukker. Pronotum er tønneformet og har en butt tann på hver side. Dekkvingene er parallellsidige og har en liten pigg på bakhjørnet..

Levevis

Som de fleste andre trebukker borer larvene i ved.

Utbredelse

Slekten er vidt utbredt i Afrika.
Brorfeldeobservatoriet

Brorfeldeobservatoriet er et astronomisk observatorium som befinner seg i nærheten av Holbæk, Danmark. Inntil 1996 ble det drevet som en avdeling av Københavns Universitets astronomiske observatorium. Det har fortsatt teleskoper som benyttes av studenter ved Københavns universitet, men staben som bemannet dem har flyttet til Rockefellerkomplekset i København.
Observatoriet ble fredet i 2010.
Tromsø Pistolklubb

Tromsø Pistolklubb (forkortet TPK) er en pistolklubb i Tromsø som ble stiftet i 1958. Klubben er tilknyttet Dynamisk Sportsskyting Norge, Norges Skytterforbund og Norsk Svartkruttunion.

Skytebaner

Klubben har to skytebaner, hvorav en mindre innendørsbane i Tromsø sentrum som brukes i vinterhalvåret og en større utendørsbane innerst i Tromsdalen som brukes på sommerhalvåret. Innendørsbanen ligger i det gamle Sivilforsvarsanlegget i Mellomveien, hvor det er anlagt en 15 m skytebane med seks standplasser for kruttvåpen og en 10 m bane med fem standplasser for luftvåpen. Utendørsbanen i Tromsdalen er 25 m lang, og er oppgradert til 30 standplasser slik at den i dag holder topp nasjonal standard.
Holmen Yachtværft

Holmen Yachtværft i Asker er et av Norges best bevarte trebåtverft. Det ble etablert i 1920 etter initiativ av båtbygger Christian Jensen og formann hos Anker & Jensens verft i Vollen, Christian Fr. Johnsen. Verftet driver med opplag og vedlikehold av lystbåter og utleie av bryggeplasser.
Verftet ble i 2007 kjøpt av Båtgutta, en gruppe investorer bestående av Ivar Tollefsen, Henning Hexeberg og Øystein Landvik. Kjøpesummen var rundt 60 millioner kroner. Da det ble kjent at verftet var til salgs, ble deler av eiendommen midlertidig fredet av Riksantikvaren gjennom et hastevedtak. I 2013 ble det søkt om dispensasjon til å rive fire av bygningene på verftet for å kunne modernisere driften.
Jordskjelvet i Yushu 2010

Jordskjelvet i Yushu (kinesisk: 玉樹地震, pinyin: Yushu dìzhèn) er et jordskjelv som rammet det autonome prefektur Yushu i den sørlige del av provinsen Qinghai i Kina den 14. april 2010.
Jordskjelvet rammet kl. 7.49 om morgenen (lokal tid) og hadde en momentmagnitude på 6,9 eller 7,1 (målestasjoner har forskjellige oppfatninger).
Ifølge det statlige nyhetsbyrået Xinhua ble 1944 mennesker drept og 216 er fortsatt savnet. Rundt 10 000 ble skadet. Episenteret var i landsbyen Rima (日玛村/日麻村) i Øvre Laxiu (上拉秀乡) kommune 30 km sør for byen Gyêgu i Yushu fylke i et grisgrendt og ulendt område nord for grensen til den autonome region Tibet.
Området er rundt 240 kilometer nordvest for den tibetanske by Qamdo i prefekturet av samme navn. Dette er et tynt befolket område av det tibetanske høyfjellsområdet og det rammes relativt ofte av jordskjelv.
Trass i jordskred som svekket kommunikasjonene kom redningsarbeidet raskt i gang. Av særlig stor betydning var innsatsen fra tibetanske buddhistmunker. Mye tidlig hjelp kom også fra militærpoliti og militære styrker fra Folkets frigjøringshær som har et robust nærvær flere steder i tibetanskbefolkede områder.
Hele prefekturet Yushu har en befolkning på nær 300 000 innbyggere (pr. 2005) – hvorav 97 prosent var tibetanere, mens fylket Yushu hadde 75 500 innbyggere (pr. 1999).
Kinas riksvei 214 løper gjennom jordskjelvområdet.
Jordskjelvet inngår i de lenge pågående kollisjon mellom tektoniske plater, denne gang mellom den indiske plate og den eurasiske plate.
Johan Christian Tellefsen

Bakgrunn og arbeid

Johan Christian Tellefsen var sønn av Johan Cornelius Tellefsen (død 1777) og Ida Margareta Neumann. I 1794 ble han student ved Trondheim katedralskole. I 1804 ble han ansatt som bibliotekar Christian Ernst Heltzens assistent. Oppgaven hans var å ordne Christopher Hammers boksamling, som kom til Det Kongelige Norske Videnskabers Selskab i 1805. 
Den musikalske Tellefsen ble pianist i ung alder. I 1807 fikk han stilling som organist i Domkirken, en stilling han hadde til sin død. Han giftet seg med den kjente pianisten Anne Cathrine Stibolt (1784-1860) i 1808. 
Tellefsen ble valgt til Otto Thott Fritzners etterfølger i biblioteket og var dermed DKNVS’s nye bibliotekar fra 25. mars 1825. Han jobbet med katalogoppgaver og utga flere bibliotekkataloger, bl.a. 1819-katalogen til pergamentbrev og den første kontinuasjonskatalogen over tilvekst siden 1808, som var ferdig i 1931. Samtidig var han opptatt med håndskriftsamlingsrevisjonen. Tellefsen søkte avskjed fra biblioteket i desember 1856. Han døde den 9. november 1857.
Sumo under Verdenslekene 2013

Sumo var en av øvelsene ved World Games 2013, og ble arrangert 26. og 27. juli 2013. Konkurransen ble arrangert i Evangelista Mora Coliseum i Cali, og det ble konkurrert i kata og kumite for herrer og kvinner.
Åndens fenomenologi

Åndens fenomenologi (originaltittel Phänomenologie des Geistes) er et filosofisk verk av Georg Wilhelm Friedrich Hegel.
Porsgrunn Janitsjarorkester

Porsgrunn Janitsjarorkester er et janitsjarkorps fra Porsgrunn i Telemark. Janitsjarorkesteret ble stiftet 14. januar 1954.
Korpset har sine røtter tilbake tilbake til 1886 da orkesteret er en sammenslåing av Bymusikken Heimdal og Porsgrunn Ungdomskorps.
Korpset er et amatørkorps og hadde i 2011 37 aktive medlemmer.
Porsgrunn Janitsjarorkester gir konserter stort sett i Porsgrunn, med eller uten gjesteopptredener. Korpset har i en årrekke hatt et samarbeid med Musikkorps Sæby fra Sæby i Danmark.
Stikking (Diaz-EP)

Stikking er en musikk-EP med Diaz, utgitt i 2002. EP'en lå tre uker på VG-lista og endte med 17.-plass som beste plassering.
Danseinformasjonens ærespris

Danseinformasjonens ærespris er en pris opprettet av Danseinformasjonen. Prisen er ment å rette oppmerksomhet mot kunstarten og hedre fortjente dansekunstnere. Prisen ble delt ut første gang i 1995 og gis til en person som har gjort en særlig innsats innen dansekunst.
Selve prisen er en bronsestatuett av Nina Sundbye og fra 2010 et stipend på 25 000 kroner. Prisen tildeles enkeltpersoner, men kan unntaksvis tildeles en gruppe eller en institusjon.
Danseinformasjonen initierer en komite bestående av 5 personer med god kjennskap til norsk dansekunst. Komiteens medlemmer sitter i 4 år.
I blodet

I blodet er en dansk film fra 2016. Filmen er regissert og skrevet av Rasmus Heisterberg, og med Kristoffer Bech, Elliott Crosset Hove, Victoria Carmen Sonne og Asker Bang i hovedrollene.
Ved Bodilprisutdelingen i 2017 mottok filmen Bodilprisen for beste danske film.
Agira

Agira (tidligere San Filippo d'Argiriò) er en by i provinsen Enna på Sicilia, som ligger 15 kilometer sørøst for Nicosia på en 650 meter høy klippe. Byen hadde i 2004 8 171 innbyggere. Agira, som er en av Sicilias eldste byer, het i oldtiden Agyrium og er historikeren Diodorus Siculus' fødeby.
Hirse

Hirse er en gruppe av forskjellige kornplanter med små korn. De blir dyrket i store deler av verden, både for matkorn og for dyrefor. Hirse er den eldste av alle kornsortene, allerede for 8000 år siden ble det brukt i usyret brød. I Kina har ekte hirse vært brukt i landbruket i minst 4000 år, ekte hirse ble tidligere også dyrket i Europa til bruk som næring. Navnet hirse stammer fra urgermansk og er avledet av et indogermansk ord for mettelse, næring.
Hirse stammer fra 10–12 forskjellige slekter i underfamiliene Chloridoideae og Panicoideae i gressfamilien. Det skilles mellom storkornet hirse, også kalt durra, og de småkornete sortene. Flere typer dyrkes i Afrika og i Asia og Europa. Alle hirsetypene er naturlig fri for gluten.

Bruk

Hirse hører til de mineralrikeste kornsortene, de inneholder fluor, svovel, fosfor, magnesium, kalium, og særlig mye silisium og jern. Vanligvis blir hirse uten skall solgt, men det finnes også «brun» hirse med skall, denne inneholder mer mineral- og sporstoffer. Hirse inneholder også blåsyre, derfor bør rå hirse brukes med forsiktighet. Hirse kan brukes til å fremstille glutenfritt bakverk. I mange områder av Asia og Afrika er de forskjellige hirsesortene hovednæringsmiddel, men blir etterhvert fortrengt av mais. I Østeuropa brukes Kolbehirse (Setaria) foruten til mat også til dyrefor, i Europa og Nord-Amerika dessuten til fuglefor for burfugler. I Etiopia er teff det viktigste næringsmiddelet.
I Afrika er hirse grunnlag for forskjellige sorter tradisjonelt øl, som for eksempel Dolo i Vestafrika, Pombe i Østafrika og Merisa i Sudan. Noen spesialiserte bryggerier produserer glutenfritt øl industrielt for mennesker med cøliaki. I Kina lages brennevin av hirse, det mest kjente er Maotai.
Den planten som vanligvis kalles hirse i Norge, kan også kalles romersk hirse, siden romerne dyrket den. Det selges i dag hirse i både helsekostforretninger (romersk hirse) og i innvandrerbutikker (fingerhirse i tamilske butikker kalt kurukkan, perlehirse i pakistanske butikker kalt bajra, sorghum som heter jowar på hindi). Hirse trenger tørt klima for å vokse.

Økonomisk betydning

De viktigste hirsesortene utenom durra er ekte hirse (Panicum), perlehirse (Pennisetum), fingerhirse (Eleusine) og teff (dverghirse, Eragrostis).
Ifølge FAO ble det produsert 86,9 millioner tonn hirse i hele verden, derav 57,0 mill. t durra og 29,9 mill. t småkornet hirse. Produksjonen ble hovedsakelig brukt til grøt og til dyrefor. Av alle kornsortene har den de minste avlingene med gjennomsnittlig 120 kg/da (småkornet hirse 95 kg/da, durra 146 kg/da). Dette har ført til at mais, som har større avlinger, har blitt mer populær i de tradisjonelle områdene med dyrking av hirse. Hirse har imidlertid som fordel at den gir avling selv ved svært dårlig vær.
Voksne for Barn

Voksne for Barn er en ideell medlemsorganisasjon som jobber for god psykisk helse og trygge oppvekstvilkår for alle barn. Organisasjonen ble grunnlagt i 1960 som Mental Barnehjelp. Navnet ble i 1996 endret til Voksne for Barn. Generalsekretær er Randi Talseth. Styreleder er Stein Are Agledal.

Virksomhet

Voksne for Barn er opptatt av at barn og unges interesser synliggjøres og at barn og unges psykiske helse ivaretas. Organisasjonen utgir årlig rapporten Barn i Norge, som setter fokus på viktige tema som angår barn og unge.
Voksne for Barn har fagpersoner som veileder og gir råd til voksne som er bekymret for barn eller unge. Du kan være anonym og fagpersonene har taushetsplikt. Alle typer henvendelser om barn blir besvart, fra hverdagslige utfordringer som søvn og grensesetting til mer alvorlige som for eksempel mobbing og sorg.
Voksne for Barn har også opplæringstilbud for de som jobber med barn og unge, og holder kurs i familiesamtaler, gruppelederopplæring m.m. I tillegg formidles foredragsholdere innenfor tema som psykisk helse i skolen, livsmestring, ungdomstid og helhetlig arbeid for barn og unges psykiske helse.
Skoleprogrammene Zippys venner og Drømmeskolen drives av Voksne for Barn i Norge. Programmet ARENA er Voksne for Barns program for brukermedvirkning. 
Voksne for Barn har både lokallag, talspersoner og andre som jobber for oss på frivillig basis. 
I 2018 ble Voksne for Barn tildelt Karl Evangs pris
Marko Dmitrović

Landslaget

Han ble tatt ut i Serbias tropp til VM i fotball 2018 i Russland.